ການແຂ່ງຂັນ ເອົາຕຳແໜ່ງ ນາຍົກຄົນໃໝ່ຂອງຍີ່ປຸ່ນ ເລີ່ມຂຶ້ນແລ້ວ
ມີ 5 ຄົນ ສະມັກເຂົ້າແຂ່ງຂັນ ເອົາຕຳແໜ່ງປະທານພັກລັດຖະບານ ຊຶ່ງຄາດວ່າຈະໄດ້ເປັນນາຍົກ ຄົນຕໍ່ໄປຂອງຍີ່ປຸ່ນ
ພັກລັດຖະບານທີ່ປົກຄອງປະເທດຂອງຍີ່ປຸ່ນເລີ່ມການໂຄສະນາຫາສຽງເປັນເວລາ 2 ມື້ເພື່ອ ເລືອກເອົາຜູ້ສືບທອດຕຳແໜ່ງແທນນາຍົກລັດຖະມົນຕີ Naoto Kan ທີ່ໄດ້ປະກາດລາອອກ ໃນມື້ວັນສຸກວານນີ້ ສະມາຊິກ 5 ຄົນຂອງພັກປະຊາທິປະໄຕຍີ່ປຸ່ນໄດ້ປະກາດສະມັກເຂົ້າແຂ່ງຂັນໃນວັນເສົາມື້ນີ້ ອະດີດລັດຖະມົນຕີການຕ່າງປະເທດ ທ່ານ Seiji Maehara ແລະລັດຖະມົນຕີເສດຖະກິດ ທ່ານ Banri Kaieda ແມ່ນມີຄະແນນສຽງນຳໜ້າໝູ່ ຫຼັງຈາກບຸກຄົນທັງ 5 ຈັດກອງປະຊຸມຖະແຫຼງຂ່າວແລະໂຕ້ວາທີກັນໃນວັນເສົາມື້ນີ້ແລະວັນ ອາທິດມື້ອື່ນແລ້ວສະມາຊິກສະພາແຫ່ງຊາດ 398 ຄົນຂອງພັກປະຊາທິປະໄຕຍີ່ປຸ່ນກໍຈະລົງ ຄະແນນສຽງໃນມື້ວັນຈັນຈະມາ ເພື່ອເລືອກເອົາປະທານຄົນໃໝ່ຂອງພັກ ແລະອາດຈະເປັນ ໃນມື້ວັນອັງຄານ ສະມາຊິກສະພາແຫ່ງຊາດຂອງພັກ ຊຶ່ງເກືອບເປັນທີ່ແນ່ນອນແລ້ວວ່າຈະ ໃຫ້ການອະນຸມັດຕໍ່ຜູ້ທີ່ຊະນະ ເປັນນາຍົກລັດຖະມົນຕີຄົນທີ 6 ຂອງຍີ່ປຸ່ນພາຍໃນໄລຍະເວ ລາ 5 ປີ